25/08/2009 | Administración LocalMunicipal
Santiago de Compostela
Deportes
Bases da convocatoria de subvencións, en réxime de concorrencia competitiva, destinadas ao fomento de actividades deportivas puntuais. Ano 2009

1.- FINALIDADE E OBXECTO As bases da presente convocatoria teñen por finalidade a promoción das Entidades, Clubs deportivos federados, Federacións deportivas e Asociacións en xeral, todas elas de carácter non mercantil, non profesionais, e consecuentemente sen ánimo de lucro, para o desenvolvemento de actividades deportivas puntuais, e que se teñan desenvolvido, ou se poidan desenvolver entre o 1 de xaneiro e o 30 de novembro de 2009. O obxecto que motiva a convocatoria é financiar en parte os gastos derivados da realización das actividades deportivas que efectúen os colectivos indicados no parágrafo anterior a efectos de axudalos a que poidan levar a cabo as súas iniciativas puntuais e/ou compromisos derivados das clasificacións deportivas de carácter federativo. Para os efectos desta convocatoria de subvencións non se considerarán gastos subvencionábeis os gastos de persoal. Os gastos de material deportivo consideraranse ata unha contía máxima de 1.500 €. 2.- CONTíA A contía total que se destina a esta finalidade será de 70.900 €, con cargo á partida orzamentaria 45200 48901/2009.3.- DESTINATARIOS Poderán acceder a estas subvencións os colectivos sinalados no apartado 1º destas bases, sempre e cando teñan a súa sede social no Municipio de Santiago, figuren inscritos no Rexistro Municipal de Asociacións e no Rexistro de Asociacións de Galicia ou no da Secretaría Xeral para o Deporte da Xunta de Galicia. Poderán tamén subvencionarse actividades organizadas polas Federacións Deportivas, aínda que non teñan a sede social no municipio de Santiago, sempre e cando as actividades se desenvolvan no mesmo. Non serán subvencionábeis: 1.- As actividades deportivas internas organizadas polos centros de ensino ou clubs vinculados aos mesmos.2.- As actividades lúdico-deportivas que estean incluídas dentro de programas eminentemente festivos.3.- As actividades organizadas por empresas privadas de servizos deportivos ou clubs vinculados ás mesmas, agás aquelas competicións que formen parte do calendario oficial federativo da modalidade correspondente.4.- As actividades non incluídas nos calendarios oficiais federativos daqueles clubs que teñan convenio nominal co Concello de Santiago de Compostela.5.- As charlas, xornadas formativas, seminarios ou actividades similares.4.- OBRIGAS DOS BENEFICIARIOS Son obrigas dos beneficiarios: a.- Cumprir o obxectivo, executar o proxecto, realizar a actividade ou adoptar o comportamento que fundamenta a concesión da subvención. b.- Xustificar o cumprimento dos requisitos e condicións, a realización da actividade e o cumprimento da finalidade que determinen a concesión ou disfrute da subvención. c.- Someterse ás actuacións de comprobación e control dos órganos competentes e aportar a información que lle sexa requirida no exercicio das actuacións anteriores. d.- Comunicar ao órgano concedente a solicitude e a obtención doutras subvencións, axudas, ingresos ou recursos que financien as actividades subvencionadas. Esta comunicación deberá efectuarse tan pronto como se coñeza e, en todo caso, con anterioridade á xustificación da aplicación dos fondos percibidos. e.- Dispor dos libros contábeis, rexistros dilixenciados e demais documentos debidamente auditados nos termos esixidos pola lexislación mercantil e sectorial aplicábel ao beneficiario, e cantos estados contábeis e rexistros específicos sexan esixidos polas bases reguladoras coa finalidade de garantir o adecuado exercicio das facultades de comprobación e control. f.- Fomentar o desenvolvemento de actitudes e comportamentos en contra da violencia no eido do deporte, así como, a transmisión de valores positivos en prol do xogo limpo entre os adestradores, xogadores e demais membros da Entidade. g.- A actividade que se desenvolva por parte dos beneficiarios realizarase en língua galega, tanto no que toca ao seu desenvolvemento como a comunicación oral ou escrita que xeren. h.- Os beneficiarios deberán dar a adecuada publicidade do carácter público da financiación da actividade obxecto da subvención, quedando obrigados a informar da axuda concedida polo Concello de Santiago entre todos os membros da súa entidade.5.- DOCUMENTACIÓN Os interesados deberán presentar, para cada actividade, unha solicitude debidamente cumprimentada, que se facilitará nas Oficinas do Departamento de Deportes do Concello (Estadio de San Lázaro, porta principal ou nº 1) e na que figurarán, entre outros datos, a contía da axuda solicitada e información detallada do proxecto da actividade (datas, lugar, nº de participantes, orzamento de ingresos e gastos,….). Esta solicitude deberá estar asinada polo representante da Entidade solicitante, que só poderá ser o presidente ou un membro da xunta directiva. Xunto coa solicitude achegarase a seguinte documentación: 5.1.- Certificación do nomeamento do interlocutor da Entidade para as súas relacións co Concello no que se refire á convocatoria de subvencións destinadas ao fomento de actividades deportivas puntuais ano 2009, asinada polo Secretario/a da Entidade co Vº e prace do Presidente/a. (Anexo I) 5.2.- Declaración da Entidade, asinada polo Presidente/a, de todas as subvencións solicitadas, tanto as concedidas como as pendentes de resolución, para a mesma finalidade ante as administracións públicas ou outros entes públicos ou privados. (Anexo II) 5.3.- Declaración da Entidade, asinada polo Presidente/a, de non atoparse en ningún dos supostos de incapacidade e incompatibilidade para a percepción de subvencións ou axudas públicas, e que os datos que se aportan no expediente de solicitude responden á realidade. (Anexo III) 5.4.- Autorización da Entidade, asinada polo Presidente/a, para que o Concello de Santiago poida obter de forma directa, en calquera fase do procedemento, os certificados acreditativos de que a Entidade está ao corrente nas súas obrigas coa Axencia Tributaria e coa Seguridade Social. (Anexo IV) 5:5.- Orzamento de gastos para os que se solicita subvención (Anexo V). Para a elaboración deste orzamento cómpre ter en conta os gastos non subvencionábeis especificados no punto 1 das bases así como os criterios de xustificación descritos no punto 11. A maiores, será obrigatorio cumprimentar o orzamento xeral de gastos e ingresos da actividade que figura no formulario da solicitude, co fin de comprobar o déficit que ten a mesma.5.6. Aquelas Entidades que soliciten axudas paa máis dunha actividade deberán estabelecer a orde de prioridade para a concesión das axudas. (Anexo VI) 5.7.- Impreso selado pola entidade bancaria que corresponda, no que figuren a Entidade Deportiva como titular e o seu nº de conta.5.8.- Fotocopia compulsada do CIF da Entidade 5.9.- Fotocopia compulsada dos estatutos polos que se rixa a Entidade 5.10.- Fotocopia do DNI do representante da Entidade que asina a solicitude. Non será necesario achegar a documentación á que se refiren os apartados 5.7, 5.8 e 5.9 se xa foi presentada no Concello de Santiago con motivo da solicitude dalgunha subvención de carácter deportivo nos últimos 5 anos e non houbo variación na mesma. A tal efecto o representante da Entidade deberá asinar o apartado correspondente no formulario de solicitude. O Concello poderá pedir onde proceda a confirmación dos datos anteriores. As compulsas de calquera documentación achegada en relación con estas bases deberán realizarse por persoal do Concello de Santiago de Compostela.6.- LUGAR E PRAZO DE ADMISIÓN DE SOLICITUDES As solicitudes acompañadas da documentación complementaria especificada no punto anterior, presentaranse no REXISTRO XERAL do Concello (R/ Presidente Salvador Allende, 4 – Baixo. Unha mesma Entidade poderá solicitar subvención para un máximo de tres actividades puntuais, cada unha delas nunha solicitude diferente. Aquelas entidades que soliciten axudas para máis dunha actividade deberán estabelecer a orde de prioridade para a concesión das axudas(Anexo VI). Unha vez atendida a primeira solicitude de todas as entidades, valorase a segunda solicitude e, posteriormente a terceira, en función do remanente que vaia quedando. O prazo de admisión de solicitudes comeza o día seguinte da publicación destas Bases no BOP, e rematará o 30 de setembro de 2009 por tratarse de actividades deportivas de carácter puntual que poden desenvolverse ata o 30 de novembro do ano en curso.7.- OUTRAS OBRIGAS A CUMPRIR POLOS BENEFICIARIOS Os beneficiarios das subvencións obríganse a: 7.1.- Cumprir todas as normas estabelecidas nas Bases da convocatoria.7.2.- Responder da veracidade dos datos da solicitude e daqueles outros documentos que teñan que achegar ao expediente, baixo a responsabilidade da persoa que os suscriba.7.3.- Realizar ou ter realizada a actividade deportiva subvencionada consonte co proxecto presentado na solicitude.7.4.- Independentemente de que sexa atendida a solicitude presentada pola entidade, as actividades que se desenvolvan unha vez transcorridos 30 días naturais desde a publicación destas bases no BOP, obrigatoriamente deberán empregar a lingua galega en todas as publicacións, cartaces, rótulos, etc… (sempre que existan), debendo figurar nos mesmos o anagrama do Concello de Santiago como entidade colaboradora.8.- CRITERIOS DE VALORACIÓN Para determinar a contía de cada unha das subvencións a conceder teranse en conta os seguintes criterios: 8.1.- O número de participantes previstos na actividade e o interese social e deportivo da mesma, para aquelas de carácter aberto. Ata 45 puntos.8.2.- O importe do orzamento de gastos e ingresos específico da actividade a desenvolver.8.3.- O ámbito de carácter local, autonómico ou estatal, así como a repercusión mediática da actividade, para as de carácter fechado ou federado. Ata 55 puntos.8.4.- Naquelas actividades de participación exclusivamente feminina e/ou que integren deportes para discapacitados aumentarán o valor total da subvención, unha vez aplicado o baremo, nun 20%, sempre que así o permitan os limites determinados na súa solicitude: déficit da actividade e contía da axuda solicitada. O importe de cada subvención non poderá ser superior ao déficit e en ningún caso excederá de 7.000 euros. Por outra parte o importe da axuda municipal nunca poderá ser de tal contía que, en concorrencia con subvencións doutras Administracións ou outros axentes, supere o custo ou o déficit, segundo corresponda, das actividades a desenvolver polo beneficiario. En todo caso, o crédito orzamentario é o límite do importe das axudas ou subvencións que se poidan conceder.9.- TRAMITACIÓN O Departamento de Deportes do Concello revisará os expedientes de solicitude e verificará que conteñan a documentación esixida. Se resulta que a documentación está incompleta ou defectuosa, requirirase ao solicitante para que no prazo de DEZ DIAS hábiles a partir da data da notificación, achegue a documentación necesaria ou corrixa os defectos observados, facéndolle saber que, no caso de incumprimento, a súa solicitude arquivarase sen máis trámite.10.- RESOLUCIÓN A formulación das propostas de concesión das subvencións corresponderá á Comisión Avaliadora que estará presidida polo Concelleiro de Deportes e integrada por técnicos do mesmo Departamento. A devandita proposta elevarase á Xunta de Goberno Local para a súa resolución antes do 5 de novembro de 2009. No momento da resolución a Entidade solicitante deberá estar ao corrente nas obrigas tributarias e coa Seguridade Social.11.- NOTIFICACIÓN E XUSTIFICACIÓN 11.1.- Unha vez aprobada a subvención, será notificada aos interesados, a través do Departamento de Deportes do Concello.11.2.- Unha vez realizada a actividade subvencionada, o interesado disporá de 20 días naturais, a partir da data da celebración ou da data de notificación se esta é posterior, para a presentación da documentación xustificativa, sen exceder, en todo caso do 5 de decembro, aínda que se vexa reducido o prazo anteriormente citado.11.3 A documentación necesaria para xustificar a subvención será a seguinte: 1. Unha memoria económica xustificativa que conterá facturas orixinais ou fotocopias compulsadas dos gastos enumerados no Anexo V que son obxecto da subvención, todas elas datadas no ano 2009. As facturas xustificativas deberán referirse a gastos pagados, e nelas figurarán necesariamente os seguintes requisitos: - Nº de factura e data da emisión - Nome, razón social e NIF ou CIF do emisor da factura - Nome e CIF do beneficiario da subvención - Detalle dos servizos prestados, contía dos mesmos con expresión do IVE, se non están exentos. O importe a xustificar resultará de aplicar á cantidade concedida, a porcentaxe que resulte de dividir o sumatorio dos gastos obxecto da subvención entre a contía solicitada. Aceptaranse como xustificantes de gasto Certificacións oficiais federativas ou de Colexios de Árbitros.2. Unha memoria de actuación xustificativa do cumprimento das condicións impostas na concesión da subvención, con indicación das actividades realizadas e dos resultados obtidos. Esta memoria deberá de ir acompañada, sempre que existan, dos cartaces e/ou programas de man que se editaran con motivo da actividade, así como, de recortes de prensa, reportaxes fotográficas… 3. Unha declaración do Club asinada polo Presidente/a na que se faga constar, baixo a súa responsabilidade, que todas as facturas presentadas para a xustificación foron pagadas e que o orzamento de gastos da actividade presentado na solicitude se executou na súa totalidade.4. Unha declaración do Club asinada polo Presidente/a na que se exprese, baixo a súa responsabilidade ter cumprido o obxecto da subvención.5. Unha declaración do Club, asinada polo Presidente/a, de todas as subvencións solicitadas, tanto as concedidas como as pendentes de resolución, para a mesma finalidade ante as administracións públicas ou outros entes públicos ou privados. Se estas axudas son superiores ás previstas ou declaradas polo interesado no momento da solicitude, a contía da subvención concedida poderá verse reducida, na cantidade que corresponda. No momento da xustificación a Entidade beneficiaria deberá estar ao corrente nas obrigas tributarias e coa Seguridade Social. De non cumprirse algún dos requisitos anteriormente mencionados, darase un prazo de 10 días hábiles, a partir da data de notificación, para achegar a documentación que se precisa, tendo en conta que a xustificación tense que facer antes do 5 de decembro de 2009. Vencidos os prazos e prórrogas que se indicaron anteriormente, sen que o beneficiario da subvención achegase a correspondente documentación, a devandita subvención entenderase automaticamente anulada.12.- PAGAMENTO Cumpridas as esixencias de xustificación documental citadas nas presentes bases, informadas en primeira instancia polo Departamento de Deportes e con proposta do órgano xestor, remitirase o expediente a Intervención para que emita o preceptivo informe de fiscalización. Se é favorábel, a Xunta de Goberno resolverá a súa aprobación e tramitarase a correspondente orde de pagamento. Non se poderá facer ningún pago se non se acredita o cumprimento das obrigas tributarias e coa Seguridade Social.13.- RESPONSABILIDADE E RÉXIME SANCIONADOR 13.1.- O Concello poderá recabar dos solicitantes toda canta información complementaria estime oportuno facer a efectos de efectuar as comprobacións que estime procedentes co fin de aclarar e comprobar a veracidad dos datos aportados polos mesmos, para unha mellor valoración das solicitudes e resolución dos expedientes.13.2.- Os interesados, baixo a súa responsabilidade, deberán comunicar ao Concello a obtención de subvencións ou axudas para a mesma finalidade, procedentes de calquera administración pública ou ente público ou privado.13.3.- Así mesmo o beneficiario facilitará canta información lle sexa requirida polo Tribunal ou Consello de Contas, de ser o caso.13.4.- Os beneficiarios de subvencións quedarán sometidos ás responsabilidades e réxime sancionador contidas no Titulo IV da Lei Xeral de Subvencións (LXS). Santiago de Compostela, 20 de agosto de 2009 Asdo.: Bernardino Rama Seoane Concelleiro de Deportes